open-index/open-wikipedia-markdown huggingface dataset:
Mariankirkko (Harmondsworth)

**Mariankirkko** (*St Mary's Church*) Harmondsworthissa on suojeltu keskiaikainen kivikirkko. Se on osittain peräisin 1100-luvulta. Heathrow'n lentoasema on vastuussa kirkon säilyttämisestä, sillä lentoasema omistaa maa-alueen, joka aiemmin kuului Heathrow'n kylään. Lentokentän laajennussuunnitelman mukaan laajennuksen tieltä puretaan kirkkoa ympäröivän kylän ja lähiseudun rakennuksia.

Harmondsworthin pappeja on ollut muun muassa Robert Lill De Burgh, joka oli Harmondsworthin kirkkoherra (1844–1874) ja West Draytonin kirkkoherra  (1844–1879).

## Lähteet

## Aiheesta muualla
* Harmondswothin Mariankirkonn historia
Zeke Zettner

**Thomas ”Zeke” Zettner** (21. syyskuuta 1948 – 10. marraskuuta 1973) oli yhdysvaltalainen The Stooges -rockyhtyeen jäsen. Hän toimi alun perin Stoogesin roudarina mutta korvasi yhtyeen alkuperäisbasisti Dave Alexanderin *[[Fun House]]* -albumin ilmestymisen jälkeen elokuussa 1970. Danny Fields äänitti Zettnerin ensimmäisen Stooges-esiintymisen 17. elokuuta 1970. Se julkaistiin vasta vuonna 2010 livealbumina nimellä *[[Have Some Fun: Live at Ungano’s]]*. Zettner ei ollut soittanut koskaan aikaisemmin ja oli hidas oppimaan. Yhtyeen kitaristi Ron Asheton on myöhemmin muistellut, että Zettnerin soittotaito oli korkeintaan välttävä.

Zettner jätti The Stoogesin lähdettyään Vietnamiin alkuvuonna 1971. Hänet korvasi Jimmy Recca.

## Kuolema

Zettner oli heroiiniriippuvainen eikä pysynyt kauaa The Stoogesin jäsenenä. Hän kuoli heroiinin yliannostukseen 10. marraskuuta 1973, vain 25-vuotiaana.

## Lähteet

* Samuli Vanhakarhu: *Iggy Pop* – Amerikan keisari. Pop-Kirja, 2004.
* Joe Ambrose: Iggy Pop – *Raakaa voimaa*. Johnny Kniga, 2006.
Harmondsworth

**Harmondsworth** on kylä Britanniassa Hillingdonin kaupunkipiirissä. Se rajoittuu Heathrow'n lentokenttäalueeseen. Kylässä on noin 1&nbsp;500 asukasta. Sen tärkeimpiä nähtävyyksiä ovat 1100-luvulta peräisin oleva Mariankirkko ja 1400-luvulta peräisin oleva puurakenteinen maatilan ulkorakennus Great Barn. Ulkorakennuksen omistaa nykyisin English Heritage, ja se on säännöllisesti avoinna yleisölle..

Harmondsworthin uhkana on lentokentän laajennussuunnitelma. Kylästä ja naapurikylistä puretaan suunnitelman mukaan 750 taloa. Suojellut rakennukset, kirkko ja puinen talousrakennus, säilyvät. Laajennustöiden aloittaminen vaatii vielä parlamentin hyväksynnän kahdessa äänestyksessä 2017 ja 2018. Purku- ja rakennustyöt on suunniteltu aloitettavaksi 2020.

## Lähteet

## Aiheesta muualla
* Mariankirkko, Harmondsworthin verkkosivu
Frekvenssitekijä

**Frekvenssitekijä** (tunnus **A**) on Arrheniuksen yhtälössä esiintyvä vakio, joka kuvaa reaktioon johtavien reagenssien törmäyksien yleisyyttä ja lämpötilan vaikutusta reaktionopeuteen. Frekvenssitekijän yksikkö on sama kuin nopeusvakion yksikkö, (c^{\ominus})^{1-m} s^{-1}, missä c^{\ominus} on standarditilan konsentraatio ja m on reaktion molekyylisyys. 

Frekvenssitekijän arvo voidaan määrittää kokeellisesti tai teoreettisesti törmäysteorian avulla. Frekvenssitekijän suuruus riippuu reaktion entropiasta. Suuri frekvenssitekijä kuvastaa reaktion tapahtumisen kannalta suotuisaa entropian muutosta ja pieni arvo vähemmän suotuisaa muutosta. Frekvenssitekijän katsotaan usein olevan lämpötilasta riippumaton. Siirtymätilateorian termodynaamisen lähestymistavan mukaan frekvenssitekijä on ensimmäisen kertaluvun reaktiolle

:A = \frac{k_B T}{h c^\ominus} e^{\Delta S^{\ddagger \ominus}/{R}}, 
missä k_B on Boltzmannin vakio, T on absoluuttinen lämpötila, h on Planckin vakio, R on yleinen kaasuvakio ja \Delta S^{\ddagger \ominus} on reaktion standardinen aktivoitumisentropia.

## Lähteet
Unescon maailmanperintökohteet Indonesiassa

**[[Unesco]]** on nimennyt Indonesiasta kymmenen kohdetta maailmanperintöluetteloon. Kohteet ovat merkittäviä kulttuuri- tai luonnonperintönsä ansiosta.

## Maailmanperintökohteiden sijainti

## Maailmanperintökohteet

## Lähteet
Temppeli-instituutti

**Temppeli-instituutti** (, ) on taide- ja kulttuurihistoriallinen museo, tutkimuslaitos ja koulutuskeskus Jerusalemin vanhassakaupungissa. Sen perusti rabbi Yisrael Ariel vuonna 1987. Rabbi Ariel aikoo rakentaa toisen temppelin Temppelivuorelle.

## Galleria

File:2014-06 Israel - Jerusalem 099 (14753225607).jpg|Malliltaan Menorah temppelin vieressä Temple Institute
File:רחבת המנורה - 1.jpg|Menora Square ja näkökulman Temppelivuoren vieressä Temple Institute


## Aiheesta muualla

*  The Temple Institute 
*
Yhteinen sävel – ”Ei aika mennyt koskaan palaa”

**Yhteinen sävel – ”Ei aika mennyt koskaan palaa”** on Kerkko Koskisen albumi, joka julkaistiin vuonna 2009. Albumin kappaleet ovat Neuvostoliitossa sävellettyä musiikkia. Albumille valitut 12 kappaletta olivat jo aikoinaan Suomessakin suosittuja ja runsaasti radiosoittoa saaneita, kuten "Moskovan valot" ja "Ei aika mennyt koskaan enää palaa". Solisteina albumilla laulavat Paula Koivuniemi, Pauli Hanhiniemi, Vuokko Hovatta ja Tuure Kilpeläinen.

## Kappaleet
#, laulu: Paula ja pojat
#, laulu: Paula
#, laulu: Pauli
#, laulu: Tuure
#, laulu: Vuokko
#, laulu: kaikki
#, laulu: Vuokko ja Tuure
#, laulu: Paula ja Kerkko
#, laulu: Paula ja Vuokko
#, laulu: Vuokko
#, laulu: Tuure
#, laulu: Kerkko

Kaikki sovitukset Kerkko Koskinen.

## Kokoonpano
* Paula Koivuniemi – laulu
* Pauli Hanhiniemi – laulu, taustalaulu
* Vuokko Hovatta – laulu, taustalaulu
* Tuure Kilpeläinen – laulu, taustalaulu
* Kerkko Koskinen – kapellimestari, piano, laulu, taustalaulu
* Antti Lehtinen – rummut, perkussiot
* Antti Lötjönen – basso
* Jaakko Kääriäinen – kitarat, mandoliini
* Teemu Mattson – trumpetti, flyygelitorvi
* Pepa Päivinen – tenorisaksofoni, baritonisaksofoni, huilu, alttohuilu, piccolo, klarinetti
* Antti Rissanen – pasuuna
* Keijo Silventoinen – oboe, englannintorvi
* Pauliina Kokkonen – taustalaulu
* Maija Linkola – viulu
* Ilkka Lehtola – viulu
* Eriikka Maalismaa – viulu
* Paula Nykänen – viulu
* Mikaela Palmu – viulu
* Laura Airola – viulu

## Arvostelut
* Dome.fi: 
* Soundi: 

## Lähteet
Skandinaviska Socialistiska Arbetareförbundet

**Skandinaviska Socialistiska Arbetareförbundet i Amerika** () oli Yhdysvalloissa vuosina 1904–1928 toiminut Amerikan sosialistisen työväenpuolueen skandinaavinen järjestö.

Järjestön edeltäjä oli skandinaavisiirtolaisten 1880-luvulla perustama Skandinaviska Socialistiska Förbundet, joka julkaisi vuodesta 1894 lähtien New Yorkissa *[[Arbetaren (Yhdysvallat)|Arbetaren]]*-lehteä. Sen johtohahmot David Westerberg ja Erik Nordman liittyivät vuoden 1898 puoluehajaannuksen jälkeen Amerikan sosialistiseen puolueeseen, kun taas Daniel De Leonin sosialistisen työväenpuolueen kannattajat perustivat vuonna 1904 uuden järjestön Skandinaviska Socialistiska Arbetareförbundetin. Vuonna 1914 siitä tuli virallisestikin Amerikan sosialistisen työväenpuolueen jäsenjärjestö.

Skandinaviska Socialistiska Arbetareförbundet oli suurimmillaan vuonna 1909, jolloin sillä oli lähes 1&nbsp;500 jäsentä yli 40 paikallisosastossa. Vuonna 1914 jäseniä oli noin 800. Arbetareförbundetin jäsenkunta koostui lähes yksinomaan ruotsalaisista ja keskittyi maantieteellisesti New Yorkiin, Bostoniin ja Uuden-Englannin teollisuusalueelle.

*Arbetarenin* toimittajan Anders H. Lyzellin johtama kommunistiryhmä erosi Arbetareförbundetista vuonna 1920 ja muodosti sittemmin Skandinaviska Socialistförbundetin kanssa Förenade Skandinaviska Socialistförbundet av Amerika (*United Scandinavian Socialist Federation*) -nimisen järjestön, joka marraskuussa 1922 liittyi kommunistiseen Workers’ Partyyn. Sosialistista työväenpuoluetta kannattaneeseen Arbetareförbundetiin jäi noin 250 jäsentä, ja vuonna 1928 heitä oli jäljellä vain noin 80. Järjestö ja sen lehti lakkautettiin saman vuoden lopulla.

## Lähteet
* 

### Viitteet
Egyptin 22. dynastia

**Egyptin 22. dynastia** oli muinaisessa Egyptissä noin 943–720 eaa. hallinnut dynastia. Dynastian kuninkaat olivat libyalaisia, jotka olivat asettuneet Egyptiin 20. dynastian aikoihin. Dynastia tunnetaan myös Bubastis-dynastiana, sillä sen faaraot hallitsivat Egyptiä Bubastiksesta käsin Shoshenkista alkaen.

## Faaraot
22. dynastian tunnetut faaraot:

## Lähteet

## Aiheesta muualla
Have Some Fun: Live at Ungano’s

**Have Some Fun: Live at Ungano’s** on rockyhtye The Stoogesin livealbumi. Se äänitettiin 17. elokuuta 1970 yhtyeen konsertissa Manhattanilla sijainneessa Ungano’s-yökerhossa ja julkaistiin neljä vuosikymmentä myöhemmin marraskuussa 2010.

## Taustaa
The Stooges oli erottanut elokuussa 1970 basistinsa Dave Alexanderin tämän vakavan päihdeongelman vuoksi. Hän pilasi viimeisen keikkansa Goose Lake Music -festivaaleilla esiintymällä alkoholin ja huumeiden vaikutuksen alaisena. Alexanderin tilalle otettiin yhtyeen roudari Zeke Zettner. Hän ei ollut Daveen verrattuna taitava soittaja, mutta parempaa ehdokasta ei siihen hätään keksitty. Yhtyeeseen lisättiin kitaristi Ron Ashetonin toiveesta myös toinen kitaristi Bill Cheatman, joka oli myös ollut aiemmin yhtyeen roudari. Uusi kokoonpano esiintyi kolmena peräkkäisenä iltana Ungano’s-yökerhossa New Yorkissa juhlistaakseen uuden *[[Fun House]]* -albuminsa ilmestymistä. 

Elektra levy-yhtiössä työskennellyt, Stoogesin manageri Danny Fields oli yleisön joukossa ja äänitti ensimmäisen konsertin kasettinauhurilla.   

Albumi alkaa lyhyellä keskustelu raidalla ”Going to Ungano's” joka sisältää Danny Fieldsin ja muusikko Patti Smithin keskustelua The Stooges -yhtyeestä.  

The Stooges esitti Ungano klubilla kaikki *Fun Housen* kappaleet sekä uuden ”Have Some Fun” -kappaleen, jota ei ole julkaistu muilla The Stoogesin albumeilla. Yleisön joukossa olivat jazzmuusikko Miles Davis ja blueskitaristi Johnny Winter. Davis piti yhtyeestä suuresti ja kävi tapaamassa sitä konsertin jälkeen. 

The Stoogesin konsertti alkoi puoli tuntia ennen yökerhon sulkeutumisaikaa. Se päättyi vapaamuotoiseen jammailuun, jonka aikana laulaja Iggy Pop istahti lavalle ja alkoi kertoa muistoja lapsuudestaan. Hän harmitteli sitä, että oli ollut lapsuudessaan yksinäinen ja väärinymmärretty.

## Kappaleet
#
#
#
#
#
#
#
#

## Kokoonpano
*Iggy Pop – laulu
*Ron Asheton – kitara
*Bill Cheatham – kitara
*Zeke Zettner – basso
*Scott Asheton – rummut
*Steve Mackay – saksofoni

* Danny Fields ja Patti Smith keskustelevat *"Going to Ungano's"* kappaleessa. 

## Lähteet
* Legs McNeil ja Gillian McCain: *Please Kill Me: The Uncensored Oral History of Punk*, Penguin Books, 1997.
* Samuli Vanhakarhu: Iggy Pop - Amerikan keisari. Pop-Kirja, 2004.
* Joe Ambrose: Iggy Pop - Raakaa voimaa. Johnny Kniga, 2006.
Ready to Die (The Stoogesin albumi)

**Ready to Die** on yhdysvaltalaisen Iggy Popin johtaman rockyhtye Iggy & The Stoogesin viides ja viimeinen studioalbumi. Se julkaistiin 30. huhtikuuta 2013 levymerkillä Fat Possum Records.   

Ready to Die -albumin lupailtiin olevan jatko-osa The Stoogesin klassikkoalbumille *[[Raw Power]]* (1972), ja albumi sai ilmestyessään hyviä arvioita kriitikoilta, vaikka se ei täysin vastannut odotuksia. Sen kappaleista eniten huomiota on saanut humoristinen ”DD's”, jossa Iggy Pop laulaa rakkaudestaan naisten rintoja kohtaan.  

James Williamson palasi tällä albumilla takaisin yhtyeeseen korvaamaan vuonna 2009 kuolleen alkuperäisen kitaristin ja basistin Ron Ashetonin. Williamson on myös tuottanut levyn ja kirjoittanut Popin kanssa sen kappaleet.   

Levyn kappaleet ovat aggressiivista punk rockia, jonka vastapainona on akustiset balladit ”Unfriendly World” ja ”The Departed”, joka on omistettu Ron Ashetonin muistolle.  

Stooges hajosi pian Ready To Die -levyn jälkeisen kiertueen myötä. Yhtyeen rumpali Scott Asheton ja saksofonisti Steve Mackay kuolivat vuosina 2014 ja 2015. 

## Kappaleet

## Kokoonpano
* Iggy Pop – laulu
* James Williamson – kitara
* Mike Watt – basso
* Scott Asheton – rummut
* Steve Mackay – saksofoni

### Vierailevat muusikot
* Jason Butler – lyömäsoittimet
* Mark Culbertson – basso
* Toby Dammit – rummut, lyömäsoittimet
* Petra Haden – viulu, taustalaulu
* Hugh Marsh – viulu
* Scott Thurston – koskettimet
* Michelle Willis – urut

## Arvostelut
* Metacritic: 66/100
* Allmusic: 
* The A.V. Club: C
* Rolling Stone: 
* Soundi: 

## Lähteet
Xi’anin metro

**Xi’anin metro** on metrojärjestelmä Xi’anin kaupungissa Kiinassa. Metron ensimmäinen osa avattiin 16. syyskuuta 2011. Nykyään järjestelmä sisältää kaksi linjaa. Suunnitelmissa on seitsemän linjan ja 243,2 kilometrin pituinen metroverkosto vuoteen 2021 mennessä.

## Lähteet

## Aiheesta muualla
Norcia

**Norcia** on kunta Keski-Italiassa Umbrian hallintoalueella olevassa Perugian maakunnassa.

Kunta sijaitsee Monti Sibillinin kansallispuistossa, joka muodostettiin Marchen ja Umbrian alueille vuonna 1993.

## Historia
### Antiikki

Kaupunki sai alkunsa antiikin aikana, jolloin se tunnettiin latinankielisellä nimellä *Nursia*. Se oli alun perin sabiinien kaupunki, jossa oli myös umbri- ja etruskivaikusta. Rooman vallan aikana Nursia oli *[[municipium]]*.

Nursia tunnetaan Pyhän Benedictuksen (480–547), ensimmäisen suuren luostarisäännöstön perustajan, syntymäpaikkana. 

### Myöhempi historia

Langobardit tuhosivat Nursian 500-luvulla. Paikka nousi uudelleen nykyisenä Norciana myöhemmin keskiajalla.

Norcian lähellä sattui 30. lokakuuta 2016 voimakas 6,6 magnitudin maanjäristys, joka aiheutti tuhoa kaupungissa ja muun muassa Pyhän Benedictuksen basilika tuhoutui osittain.

## Nähtävyydet

Kunnan keskustassa olevan Pyhän Benedictuksen aukion (*Piazza San Benedetto*) laidalla sijaitsevat tärkeimmät nähtävyydet. Näitä ovat goottilainen Pyhän Benedictuksen basilika, Santa Maria Argentean katedraali, nelisivuinen linnoitus (*La Castellina*) sekä kaupungintalo (*Palazzo Comunale*). Aukion keskellä on Pyhää Benedictusta esittävä veistos.

## Lähteet

## Aiheesta muualla
Full Frontal with Samantha Bee

**Full Frontal with Samantha Bee** on yhdysvaltalainen satiirinen uutisohjelma. 

Ohjelma koostuu pääosin Samantha Been monologista ja sekä ajoittaisista reporteista ja haastatteluista. Samantha Bee toimi aikaisemmin *[[The Daily Show]]n* kirjeenvaihtajana.

*Full Frontalin* ensi-ilta oli 8. helmikuuta 2016. Ohjelmaa esittää Yhdysvalloissa TBS ja Kanadassa Comedy Network.

## Lähteet

## Aiheesta muualla
* ''Full Frontal'' Kotisivut
Samantha Bee

**Samantha Bee** (s. 25.10.1969) on kanadalais-yhdysvaltalainen koomikko, käsikirjoittaja, tuottaja, näyttelijä ja televisiojuontaja. Bee toimi 12 vuotta The Daily Show with Jon Stewart-uutissatiirin kirjeenvaihtaja ollen sen pitkäaikaisin vakituinen kirjeenvaihtaja. Vuodesta 2016 alkaen Bee on tehnyt nimeään kantavaa Full Frontal with Samantha Bee -uutissatiiria TBS-kanavalle.

Bee on alkujaan kanadalainen. 

## Aiheesta muualla
*
Persialainen puutarha

**Persialainen puutarha** on vuonna 2011 luotu Unescon maailmanperintökohde, johon kuuluu yhdeksän klassista puutarhaa eri puolilla nykyistä Irania. Ne noudattavat Kyyros II Suuren ajalta peräisin olevia suunnitteluperiaatteita. Kaikki puutarhat on jaettu neljään osaan, jotka kuvaavat zarathustralaisuuden neljää elementtiä (taivas, maa, vesi, kasvit) ja vedellä on niissä keskeinen osa sekä maiseman elementtinä että kasvien kastelussa. Puutarhoissa on myös erilaisia rakennelmia, huvimajoja ja muureja. Ne ovat vaikuttaneet puutarhasuunnitteluun Intiassa ja Espanjassa asti.

Puutarhat ovat
# Pasargad, Pasargadae
# Chehel Sotoun, Isfahan
# Fin, Kashan
# Eram, Shiraz
# Shazdeh, Mahan, Kermān
# Dolatabad (Dowlat Abad), Yazd
# Abbasabad, Mazandaran
# Akbarieh, Khorāsān-e Junoubi
# Pahlevanpour, Yazd

## Kuvia

File:Chehel Sotoon.jpg|Chehel Sotoun, Esfahan
File:Jardín de Fin, Kashan, Irán, 2016-09-19, DD 22.jpg|Fin, Kashan
File:Eram Garden Ariafar Khosravi.jpg|Eram, Shiraz
File:Jardín del Príncipe, Mahan, Irán, 2016-09-22, DD 23.jpg|Shazdeh, Mahan, Kermān
File:Dowlat Abad Garden, Yazd, Iran.jpg|Dolatabad, Yazd
File:Abbasabad garden.jpg|Abbasabad, Mazandaran,
File:Akbarieh garden.jpg|Akbarieh, Khorāsān-e Junoubi


## Lähteet

## Aiheesta muualla
O’G3NE

**O’G3NE** on alankomaalainen kolmesta siskoksesta koostuva yhtye. Se edusti Alankomaita vuoden 2017 Eurovision laulukilpailussa kappaleella "Lights and Shadows". Yhtye toimi vuodesta 2007 vuoteen 2014 nimellä *Lisa, Amy and Shelley*.

Vuonna 2007 yhtye edusti Alankomaita vuoden 2007 Lasten Eurovision laulukilpailussa laululla "Adem in, Adem uit" (). Vuonna 2014 he voittivat *The Voice of Hollandin* viidennen tuotantokauden.

## Jäsenet
Yhtyeen muodostavat kolme siskoa: Lisa, Amy ja Shelley, joista Amy ja Shelley ovat kaksoset.
* Lisa Vol (s. 21. kesäkuuta 1994)
* Amy Vol (s. 18. lokakuuta 1995)
* Shelley Vol (s. 18. lokakuuta 1995)

## Lähteet

## Aiheesta muualla
Sanya-Fenghuangin kansainvälinen lentoasema

**Sanya-Fenghuangin kansainvälinen lentoasema** ()  sijaitsee Kiinan eteläisimmän maakunnan Hainanin Sanyan kaupungissa. Matka Sanyan keskustaan on noin 14 kilometriä.

Vuonna 2015 se oli Kiinan 18. vilkkain lentoasema yli 16 miljoonalla matkustajalla.


Kuva:Sanya-Airport-Jan-2010.jpg | Terminaali kentän puolella vuonna 2010.
Kuva:Sanya Phoenix International Airport 1.JPG | Terminaali yöllä vuonna 2013.


## Lähteet

## Aiheesta muualla
Koukkula

**Koukkula** voi tarkoittaa ainakin seuraavia:

## Paikannimi
* Koukkula eli Seppälä, kylä Kivennavalla

## Suomalainen sukunimi
* Katja Koukkula (s. 1973), kilpatanssija ja tanssinopettaja
* Oona Koukkula (s. 2003), jääkiekkoilija
* Topias Koukkula (s. 1996), kolmiloikkaaja ja pituushyppääjä.
Ryan Carpenter

**Ryan Carpenter** (s. 18. tammikuuta 1991 Oviedo, Florida, Yhdysvallat) on yhdysvaltalainen jääkiekkoilija, joka edustaa San Jose Sharksia.

## Ura
Sioux City Musketeers varasi Carpenterin 99. pelaajana vuoden 2008 USHL:n varaustilaisuudessa. Hän siirtyi joukkueeseen kaudeksi 2009–2010. Tällöin hän pelasi 58 ottelua tehden kymmenen maalia sekä 12 syöttöpistettä. Carpenter valittiin seuraavalla kaudella Musketeersin kapteeniksi. Hän teki 59 ottelussa tehot 13+32=45. Kolmeen pudotuspeliotteluun hän teki kaksi maalia sekä yhden syöttöpisteen.

Kahden Musketeersissa pelatun kauden jälkeen Carpenter siirtyi Bowling Greenin osavaltionyliopiston joukkueeseen. Hän pelasi 44 ottelua, joissa teki tehot 11+19=30. Carpenter valittiin toiseksi kaudeksi 2012–2013 joukkueensa kapteeniksi. 41 ottelussa syntyi 18 maalia sekä 15 syöttöpistettä. Kausi 2013–2014 oli Carpenterin viimeinen yliopistosarjassa. Hän pelasi vain 15 ottelua tehden niissä kahdeksan maalia sekä kahdeksan syöttöpistettä eli yhteensä 16 tehopistettä.

Yliopistokauden päätyttyä NHL:ään varaamaton Carpenter teki tulokassopimuksen San Jose Sharksin kanssa. Loppukauden aikana hän pelasi Sharksin AHL-farmiseura Worcester Sharksissa. Hän pelasi 12 runkosarjaottelua, joissa sai tilastoihinsa kaksi syöttöpistettä sekä neljä kahden minuutin rangaistusta. Carpenter osallistui Sharksin kautta 2014–2015 edeltäneelle harjoitusleirille. Hänet kuitenkin lähetettiin farmiin. Ensimmäisellä täydellä ammattilaiskaudellaan Carpenter pelasi Worcestershire 74 ottelua tehoin 12+22=34. Lisäksi hän pelasi neljä pudotuspeliottelua, joissa teki yhden maalin sekä kaksi syöttöpistettä.

Myös ennen kautta 2015–2016 Sharks lähetti Carpenterin AHL:n puolelle uuteen farmiseuraan San Jose Barracudaan. Carpenter ehti pelata 20 AHL-ottelua tehoin 2+16=18 ennen kuin hänet nostettiin ensimmäisen kerran urallaan NHL-kokoonpanoon 11. joulukuuta 2015. Hän debytoi liigassa seuraavana päivänä Sharksin ottelussa Minnesota Wildia vastaan. Hän sai ottelussa jääaikaa 7.27 minuuttia. Hänet lähetettiin debyytin jälkeen takaisin AHL:ään, jossa hän teki kauden aikana yhteensä 55 tehopistettä 66 ottelussa.

Kesällä 2016 Carpenter solmi yksivuotisen jatkosopimuksen Sharksin kanssa. Carpenter aloitti kauden 2016–2017 Sharksissa NHL:n puolella, mutta hänet lähetettiin 22. lokakuuta AHL:ään ilman, että hän ehti pelata peliäkään.

## Tilastot

## Lähteet
* 
* 
* 

### Viitteet
Narrien illat

**Narrien illat** on Tapio Suomisen ohjaama elokuva vuodelta 1970. Elokuva seuraa pop-laulaja Markku Suomisen alkoholinhuuruista keikkaelämää. Puolidokumentaarisen satiirin pääosassa on ohjaajan veli Markku Suominen.

Juuri toimintansa aloittanut Suomen elokuvasäätiö teki kesäkuussa 1970 ensimmäiset tuotantotukipäätöksensä. Tuen saajia oli kolme, ja suurimman tukisumman kohteeksi valittiin *Narrien illat*. Elokuva oli vuonna 1967 perustetun, mainoselokuviin erikoistuneen Markfilmi Oy:n ensimmäinen näytelmäelokuva. Yhtiön pääomistaja ja toimitusjohtaja oli pitkän linjan elokuvamies Pentti Lintonen. Elokuva sai nimensä Kari Kuuvan säveltämästä ja sanoittamasta laulusta.

Valtion elokuvatarkastamo määräsi *Narrien illat* sen ”huonon sisällön” vuoksi 30 prosentin rangaistusveroluokkaan ensimmäisenä elokuvana 13 vuoteen; edellinen oli Eino Ritarin ohjaama *[[Kylä (vuoden 1957 elokuva)|Kylä]]* vuodelta 1957. Tuottajan valitettua elokuvatarkastamon päätöksestä vero aleni kymmeneen prosenttiin. *Narrien illat* herätti runsaasti keskustelua niin sisältönsä ja tyylinsä kuin elokuvatarkastamon päätöksenkin vuoksi. Kriitikkojen mielestä elokuva oli teknisesti epätasainen ja suttuinen, ja monissa kohdin juoni tuntui junnaavan paikallaan. Yleisömenestys jäi alle 20&nbsp;000 katsojan, esitystuottoja kertyi vain 25&nbsp;600 markkaa, ja tappiot olivat yli 134&nbsp;000 markkaa, vaikka elokuvasäätiön tuotantotukikin muutettaisiin avustukseksi. *Narrien illat* jäi Markfilmi Oy:n ainoaksi pitkäksi elokuvaksi, ja Tapio Suomisen uralle elokuvaohjaajana tuli lähes kymmenen vuoden tauko. Elokuva on esitetty televisiossa kahdesti. Fyysisenä kopiona elokuvaa ei ole ikinä julkaistu.

Elokuvassa kuultavat kappaleet julkaistiin Finnlevyn tuottamalla soundtrack-albumilla *Narrien illat* (Rytmi RILP-7076) lukuun ottamatta viidettä kappaletta ”Jeesus on kuin sumulyhty”.

## Näyttelijät

## Lähteet

## Aiheesta muualla
* Narrien illat – popparin turmioelämän kuvaus. Yleisradio.
*
*
Bank of New York Mellon

**Bank of New York Mellon** eli **The Bank of New York Mellon Corp.** tai **BNY Mellon** on suuri, vuonna 1784 Alexander Hamiltonin perustaman Bank of New Yorkin perintöä jatkava yhdysvaltalainen pankki. Nykyisen nimensä pankki otti käyttöön 1. heinäkuuta 2007, jolloin Bank of New York ja  Mellon Financial Corporation yhdistyivät. Yhtiön kotipaikka on New York, Yhdysvaltain New Yorkin osavaltio.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Bank of New York Mellon oli vuonna 2016 sijalla 161. Pankin markkina-arvo oli 44,2 miljardia Yhdysvaltain dollaria (toukokuussa 2016) ja liikevaihto 15,43 miljardia USD (2015). Vuoden 2015 lopussa henkilökuntaan kuului oli 51&nbsp;200 ihmistä.

Taseensa perusteella (393,78 mrd. USD) Bank of New York Mellon luokiteltiin vuonna 2016 maailman 60. suurimmaksi julkisesti noteeratuksi pankiksi (edellisvuonna sijalla 62). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan kuitenkin yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).

## Lähteet

## Aiheesta muualla
Jean Silva

**Jean Carlo Generoso da Silva** (s. 13. tammikuuta 1990) on brasilialainen jalkapalloilija. Hän on pelipaikaltaan hyökkääjä.

Silva on edustanut kotimaassaan Brasiliassa Alagoinhas Atlético Clubea, Bangladeshissa Abahani Krira Chakraa ja Maltalla Birzebbuga St. Petersiä sekä Melitaa.

Keväällä 2015 Silva siirtyi Suomeen pelaten kauden aikana Kakkosta ensin Karjaan BK-46:ssä, sitten Tammisaaren ESC:ssä ja kauden lopulla Espoon FC Hongassa. Kaudella 2016 Silva jatkoi FC Hongassa ja oli nostamassa seuraa Ykköseen. Silvan rooli oli keskeinen. Hän voitti lohkonsa maalikuninkuuden 22 maalilla, joka oli Kakkosen kaikkien lohkojen suurin maalimäärä kaudella 2016. Lisäksi kanssapelaajat valitsivat hänet lohkonsa parhaaksi pelaajaksi kaudella 2016.

## Lähteet
Uraanitetrafluoridi

**Uraanitetrafluoridi** (myös *uraani(IV)fluoridi*) on uraanin epäorgaaninen yhdiste fluorin kanssa, jossa uraani esiintyy hapetusluvuilla +IV. Se on eräs uraanin fluorideista, ja sen rakennekaava on UF4. Se on kidejärjestelmältään monokliininen kiinteä, kiteinen aine ja väriltään vihreää. Sitä on joskus kutsuttu ydinvoimateollisuudessa triviaalinimellä "vihreä suola". Uraanitetrafluoridia on suunniteltu käytettäväksi polttoaineena sulasuolareaktoreissa, koska sen valmistaminen ei vaadi uraanin väkevöintiä isotooppirikastuksella.

UF4 on yleensä välituote kun uraaniheksafluoridia UF6 muutetaan uraanin oksideiksi (U3O8 tai UO2) uraanirikastetta (ns. *yellow cake*) tai uraanimetallia valmistettaessa. UF4 voidaan pelkistää magnesiumilla tai kalsiumilla metalliseksi uraaniksi. Uraanitetrafluoridia muodostuu kun UF6 reagoi vetykaasun kanssa, tai vetyfluoridin reaktiolla uraanidioksidin kanssa. UF4 ei ole yhtä stabiilia kuin uraanin oksidit ja reagoi hitaasti ilman kosteuden kanssa hajoten takaisin uraanidioksidiksi ja vetyfluoridiksi. Koska vetyfluoridi on voimakkaasti korrosoiva aine, uraanitetrafluoridi ei sovellu uraanin pitkäaikaisen säilytyksen muodoksi.

Kuten kaikki uraanin suolat, uraanitetrafluoridi on myrkyllistä ja terveydelle haitallista nieltynä, hengitettynä tai ihokontaktin kautta.

## Lähteet

## Aiheesta muualla
*PubChem: Uranium(IV) fluoride
Trolls

**Trolls** on vuonna 2016 ensi-iltansa saanut yhdysvaltalainen animaatioelokuva, jonka ovat ohjanneet Mike Mitchell ja Walt Dohrn. Se ilmestyi elokuvateattereihin Yhdysvalloissa 4. marraskuuta 2016. Elokuvan tunnuskappaleena on Justin Timberlaken ”Can't Stop the Feeling!”. *Trolls* perustuu suosittuihin lastenleluihin.

Elokuvassa kaksi täysin erilaista trollia lyöttäytyy yhteen pelastaakseen kansansa trolleja syöviltä olennoilta.

## Äänirooleissa

### Suomenkielinen versio
 

## Arvioita
*Turun Sanomien* Päivi Valotien mielestä ilmeisesti oheistuotemyyntiä edistämään tehty elokuva on täysin yhdentekevä rutiinianimaatio, jonka iso budjetti näkyy pikkutarkassa animoinnissa mutta ei enää umpikaavamaisen tarinan tasolla. Teatterien sijaan *Trolls* oli hänestä voinut aivan hyvin ilmestyä dvd:llä tai lastenohjelmien kaapelikanavalla.

## Lähteet

## Aiheesta muualla

*
Jalo Lesche

**Jalo Lesche** (11. huhtikuuta 1885 Helsinki – 20. lokakuuta 1957) oli suomalainen näyttelijä. Hän teki pitkän uran Suomen ruotsinkielisen teatteritaiteen parissa.

## Elämä ja ura
Jalo Leschen vanhemmat olivat tehtailija Frans Theodor Lesche ja Elisabeth Fonselius. Lesche aloitti teatteriuransa Kansanteatterissa vuonna 1903 ja hän kävi Kansanteatterin oppilaskoulun. Uransa alussa hän oli mukana useilla teatterikiertueilla. Ruotsalaisessa Teatterissa Lesche aloitti vuonna 1914 ja työskenteli siellä näyttelijänä ja järjestäjänä yli neljäkymmentä vuotta.

Leschen rooleja olivat muun muassa Sakeri Aleksis Kiven klassikossa *[[Nummisuutarit]]* ja miekkailumestari Molièren näytelmässä *[[Porvari aatelismiehenä]]*. Ludvig Holbergin näytelmässä *[[Jeppe Niilonpoika]]* Lesche teki Jakobin roolin.

Teatteriuransa ohella Lesche näytteli sivurooleja muutamissa mykkäelokuvissa, joista useimmat ovat kadonneet. Jälkipolville säilyneessä teoksessa *Rautakylän vanha parooni* (1923) Lesche näyttelee renkiä.

Lesche sai Pro Finlandia -mitalin 1955.

Jalo Leschen puoliso oli Hilma Lesche. Heidän tyttärensä oli pikaluistelija ja maailmanmestari Verné Lesche.

## Filmografia
*Nuori luotsi (1913)
*Verettömät (1913)
*Peski, Lappa ja poliisit (1915)
*Venusta etsimässä eli erään nuoren miehen ihmeelliset seikkailut (1919)
*Rautakylän vanha parooni (1923) (kreditoimaton)
*Tervetuloa aamukahville eli Tottako toinenkin puoli? (1952) (kreditoimaton)

## Lähteet
*

### Viitteet

## Aiheesta muualla
*Peer Gynt (1936).  Nasjonalbiblioteket.
*Jalo Lesche. The Ibsen Stage Performance Database.
Venäjän tasavallan väliaikainen neuvosto

**Venäjän tasavallan väliaikainen neuvosto** (, *Vremennyi sovet Rossijskoi respubliki*) eli **Esiparlamentti** (*predparlament*) oli Venäjän väliaikaisen hallituksen lokakuussa 1917 asettama edustajakokous, jonka oli tarkoitus toimia tilapäisenä parlamentin korvaajana siihen asti kunnes Venäjän perustuslakia säätävä kansalliskokous aloittaisi toimintansa.

Koska helmikuun vallankumouksen jälkeen nimitetyn väliaikaisen hallituksen legitimiteetti kärsi parlamentin puuttumisesta, pääministeri Aleksandr Kerenski päätti 27. syyskuuta (J: 14. syyskuuta) 1917 kutsua koolle niin sanotun demokraattisen kokouksen (*Demokratitšeskoje sovještšanije*), johon kutsuttiin vasemmistolaisten puolueiden ja järjestöjen edustajia. Kokous oli riitaisa eikä antanut yhtenäistä tukea Kerenskin hallitukselle. Demokraattinen kokous päätti 3. lokakuuta (20. syyskuuta) neuvoa-antavan edustuslaitoksen perustamisesta parlamentin korvikkeeksi perustuslakia säätävää kansalliskokousta odoteltaessa. Esiparlamentti asetettiin virallisesti 15. (2.) lokakuuta ja se kokoontui ensimmäisen kerran 20. (7.) lokakuuta. Sen istunnot pidettiin Mariinskin palatsissa Pietarissa ja ne olivat osin julkisia, osin suljettuja. Esiparlamenttiin kuului 555 jäsentä, jotka edustivat keskustan ja vasemmiston puolueita sekä elinkeinoelämän intressiryhmiä. Puhemieheksi valittiin sosialistivallankumouksellisia edustanut Nikolai Avksentjev.

Esiparlamentin arvovalta jäi heikoksi, sillä pääministeri Kerenski ei katsonut olevansa sille vastuussa ja sivuutti halutessaan sen päätökset. Lisäksi vallankumouksellista vasemmistoa edustaneet bolševikit erosivat esiparlamentista jo sen ensimmäisenä istuntopäivänä. Menševikit ja vasemmistososialistivallankumoukselliset saivat masinoitua esiparlamentissa 6. marraskuuta (24. lokakuuta) maanjako- ja aselepovaatimuksia koskeneen äänestyksen, jonka tulos tulkittiin epäluottamuslauseeksi Kerenskin hallitukselle. Bolševikit kuitenkin ottivat vallan jo seuraavana päivänä.

## Lähteet
Seppo Räisänen

**Seppo Kullervo Räisänen** (4. marraskuuta 1931 Mikkeli – 16. huhtikuuta 2013 Jyväskylä) oli suomalainen kenraalimajuri. 

Räisäsen vanhemmat olivat kapteeni Eetu Räisänen ja Irja Paasonen. Hän oli vuodesta 1954 naimisissa rehtori Pirkko Mirjam Liikasen kanssa. Räisänen suoritti Kadettikoulun 1954 ja Sotakorkeakoulun 1965. Hän toimi Pioneerirykmentin, 6. Prikaatin ja Uudenmaan rakuunapataljoonan joukkueenjohtajana 1954–1958, Pioneerirykmentin aliupseerikoulun johtajana 1958–1961 ja toimistoupseerina 1965–1966, Reserviupseerikoulun komppanianpäällikkönä 1961–1963, Sisä-Suomen sotilasläänin esikunnan toimistopäällikkönä 1966-1970 ja sotilasläänin komentajana 1986–1991, Pääesikunnan operatiivisen toimiston toimistoesiupseerina 1970–1973, maanpuolustuskurssien johtajan apulaisena 1973–1977 ja johtajana 1982–1986, Kymen pioneeripataljoonan komentajana 1977–1978 ja puolustusneuvoston yleissihteerinä 1978–1982. Puolustuslaitoskomitean pääsihteerinä ja asiantuntijana Räisänen oli työskennellyt jo 1971–1976, parlamentaarisen valmiuslainsäädäntökomitean asiantuntija hän oli 1978–1978 ja parlamentaarisen väestönsuojelukomitean asiantuntija 1981–1983.

Eläkkeelle jäätyään Räisänen toimi vapaaehtoisen maanpuolustuskoulutusjärjestelmän kehittämiseksi koulutustarkastajana, samoin kuin osallistui veteraani- ja maanpuolustustoimintaan.

Räisänen ylennettiin aliluutnantiksi 1952, vänrikiksi 1954, luutnantiksi 1955, yliluutnantiksi 1958, kapteeniksi 1961, majuriksi 1966, everstiluutnantiksi 1972, everstiksi 1978 ja kenraalimajuriksi 1986.

## Lähteet
Arttu Heikkinen

**Arttu Heikkinen** (s. 5. maaliskuuta 1993 Kuhmo) on suomalainen jääkiekkoilija, joka pelaa SM-liigajoukkue Pelicansissa. Hän on pelipaikaltaan vasen laitahyökkääjä. Jatkoaika.com -sivusto on luonnehtinut Heikkistä fyysiseksi energiahyökkääjäksi, joka tekee tilaa ketjukavereilleen.

## Ura
### Seuraura
Heikkinen on Kuhmon Kivan kasvatti. Hän siirtyi kesken kauden 2007–2008 jo kaksi vuotta alaikäisenä Sotkamon Kiekon B-nuoriin. Kaudeksi 2008–2009 15-vuotias Heikkinen siirtyi Oulun Kärppien C-nuoriin. Kauden 2010–2011 päätteeksi hän voitti B-nuorten SM-hopeaa. Kaudella 2011–2012 Heikkinen debytoi miesten peleissä pelattuaan Kärppien A-nuorista kaksi ottelua lainalla Suomi-sarjajoukkue JHT Kalajoessa. Kaudella 2012–2013 hän oli pudotuspeleissä Kärppien paras pistemies Saku Mäenalasen ja Joona Vareksen kanssa tehoilla 2+5=7.

Kaudeksi 2013–2014 Heikkinen siirtyi vuoden mittaisella sopimuksella Mestis-joukkue Kajaanin Hokkiin. Hänen tulokaskautensa toi 44 runkosarjaottelussa tehot 11+17=28 ja yhdeksässä playoff-ottelussa neljä maalia. Heikkinen voitti runkosarjassa Hokin sisäisen tehotilaston lukemalla +13. Hänet valittiin Mestiksen joulukuun 2013 kuukauden tulokaspelaajaksi. Kaudeksi 2014–2015 Heikkinen siirtyi päävalmentaja Petri Mattilan vanavedessä KooKoon riveihin. Hän voitti kauden päätteeksi Mestis-hopeaa.

Heikkinen siirtyi kaudeksi 2015–2016 vuoden mittaisella sopimuksella Heinolan Peliittoihin. Hänen kautensa jäi loukkaantumisten vuoksi kuitenkin vain 20 ottelun mittaiseksi. Kaudella 2016–2017 Heikkinen debytoi myös Peliittojen yhteistyöjoukkue Pelicansissa, SM-liigassa. Hän teki liigadebyyttinsä 29. lokakuuta 2016 Tampereen Ilvestä vastaan. Heikkinen sai ottelussa jääaikaa 7.51 minuuttia. Hän teki ottelussa myös liigauransa avausmaalin ensimmäisellä laukauksellaan. Heikkinen vakiinnutti paikkansa Pelicansissa ja siirtotakarajalla hänen kerrottiin jäävän loppukaudeksi joukkueen vahvuuteen. Heikkisen tulokaskausi SM-liigassa toi 43 runkosarja- ja viidessä playoff-ottelussa tehot 3+2=5. Helmikuussa 2017 Heikkinen teki Pelicansin kanssa kevääseen 2018 ulottuvan ja yhden optiovuoden sisältävän SM-liigasopimuksen.

Kaudella 2017–2018 Heikkinen pelasi loukkaantumisen vuoksi runkosarjassa vain 22 ottelua.

### Maajoukkueura
Heikkinen pelasi alle 18-vuotiaiden Ivan Hlinkan muistoturnauksessa vuonna 2010. Hän pelasi myös World U-17 Hockey Challengessa vuonna 2010, jolloin Heikkinen voitti Suomen sisäisen syöttöpörssin neljällä syöttöpisteellään. Hän on toiminut myös alle 17-vuotiaiden maajoukkueen varakapteenina. Yhteensä Heikkinen on pelannut neljä nuorten ja 27 poikien maaottelua.

## Tilastot

## Lähteet
*
*

### Viitteet
VIAF

**VIAF** tai **VIAF-tunniste** () on kansainvälisesti sovittu tunnistenumero henkilötietojen kuvailutiedostolle. VIAF-tunnisteen avulla yhdistetään saman henkilön erilaiset tekijätiedot eli erilaiset nimimuodot ja julkisesti varmennettavissa olevat salanimet toisiinsa. Tunnisteen avulla myös samannimiset henkilöt voidaan erottaa toisistaan. VIAF-nimiauktorisointipalvelua isännöi yhdysvaltalainen Online Computer Library Center (OCLC), joka yhteistyökirjastojensa kanssa ylläpitää myös kirjastoalan WorldCat-yhteisluetteloa.

VIAF-tunnisteen luomiseksi perustetusta Yhdysvaltojen ja Saksan kirjastoalojen välisestä yhteistyöhankkeesta tiedotettiin vuonna 2003. Kattavampi kuvaus hankkeesta julkaistiin kansainvälisessä kirjastoalan kokouksessa vuonna 2006.

## Syyskuun 2016 alussa VIAF-luokittelussa mukana olevat organisaatiot
Syyskuun 2016 alkupuolella osallistumisestaan VIAF-tunnisteen käyttöön olivat kertoneet seuraavat kansalliskirjastot ja muut tahot (VIAF-organisaatiot):

Lisäksi Japanin NII on ottanut VIAF-tunnisteen testikäyttöön. Myös Suomessa on selvitetty osallistumista, mutta ainakaan syksyllä 2016 Kansalliskirjasto ei ollut vielä liittynyt VIAF-organisaatioiden joukkoon.

## Katso myös
* Kongressin kirjaston nimitunniste (LCNAF-tunniste)
* ISNI-tunniste
* GND-tunniste
* Sudoc (IdRef-tunniste)
* BIBSYS

## Lähteet

## Aiheesta muualla
* VIAF: Fichier d’autorité international virtuel (pdf-esite VIAFista 2012) 
* Jyrki Ilva, 14.2.2013: Tutkijat, julkaisut ja tunnisteet. Tutkijan tunnistamisesta kansainvälisellä ja kansallisella tasolla (pdf)
* VIAFbot and the Integration of Library Data on Wikipedia (Code4Lib Journal, Issue 22, 2013-10-14)  (code4lib.org)
* Anila Angjeli, Andrew Mac Ewan and Vincent Boulet (2014) ISNI and VIAF – Transforming ways of trustfully consolidating identities (pdf)  (ifla.org)
Tejero

**Tejero** voi tarkoittaa ainakin seuraavia:
***[[Antonio Tejero]]** (1932-2026), oli Espanjan Guardia Civilin everstiluutnantti, joka yritti nimellä 23-F (23 de febrero) tunnettua vallankaappausta 23. helmikuuta 1981.
***[[Fernando Tejero]]** (1967-), on espanjalainen näyttelijä.
Blues for Elvis – King Does the King’s Things

**Blues for Elvis – King Does the King’s Things** on yhdysvaltalaisen blueskitaristi, laulajan Albert Kingin vuonna 1970 julkaistu viides studioalbumi. Levyllä King versioi Elvis Presleyn levyttämiä kappaleita.

## Kappaleet
### A-puoli
#
#
#
#
#

### B-puoli
#
#
#
#

## Kokoonpano
* Albert King – kitara, laulu
* Marvell Thomas – piano, urut
* Donald ”Duck” Dunn – basso
* James Alexander – basso
* Willie Hall – rummut

## Arvostelut
* Allmusic: 

## Lähteet
* ''Blues for Elvis – King Does the King’s Things'' discogs.com -sivustolla

### Viitteet
Ussita

**Ussita** on kunta Italiassa Marchen alueella olevassa Maceratan maakunnassa. Kunnassa on runsaat 400 asukasta.

## Maantiede
Ussita sijaitsee Monti Sibillinin kansallispuistossa Val di Panicon laaksossa Monte Boven vuoren juurella. Ussita on suosittua vapaa-ajanviettoaluetta ympäri vuoden. 

Kaksi voimakasta maanjäristystä, joista voimakkaampi oli 6,0 magnitudia, tuhosi Ussitan rakennuksia 26. lokakuuta 2016. Järistyksestä selvittiin kuitenkin ilman kuolonuhreja.

## Lähteet

## Aiheesta muualla
Henrich Jönsinpoika Teetgren

**Henrich (Henrik) Jönsinpoika Teetgren** (k. huhtikuussa 1628 Viipuri) oli suomalainen Viipurissa asunut kirjuri, kääntäjä ja käskynhaltija. 

Teetgren toimi vuonna 1592 kamarikirjurina Viipurissa. Hän sai tädiltään Margareta Mattsdotterilta testamentin kautta 1592 ja 1599 maatiloja Viipurin pitäjästä. Teetgren osallistui venäläisten kanssa käytyihin neuvotteluihin ja Inkerin ja Novgorodin läänin välisen rajan rajakatselmuksiin. Hän toimi viimeksi Viipurin käskynhaltijana. Teetgren tunnetaan siitä, että hän käänsi ruotsin kielelle vuonna 1607 *Lex Politica Dei* -teoksen, joka oli ensimmäinen juridiikan alalta ilmestynyt ruotsinkielinen kirja. Kirjaan kootut raamatunkohdat liitettiin mukaan kuningas Kaarle IX:n vuonna 1608 painattamaan kuningas Kristofferin maanlain painokseen, ja niiden vaikutuksesta Ruotsin oikeuskäytäntö muuttui ankarammaksi.

Teetgren oli toisen kerran naimisissa Turun pormestarin Peter Plagmanin tyttären Barbara Plagmanin (k. 1671) kanssa. Teetgrenin poika Jöns Henriksson Teetgren (k. 1667) toimi Narvan maakanslian sihteerinä, ja hänet aateloitiin 1652. Teetgrenin suku sammui mieskannalta, kun majuri Evert Teodor Alexander Teetgren (1833–1882) kuoli lapsettomana Pietarissa.

## Lähteet
Komutš

**Perustuslakia säätävän yleisvenäläisen kansalliskokouksen jäsenten komitea** (, *Komitet tšlenov Vserossijskogo Utšreditelnogo sobranija*) eli **Komutš** (Комуч) oli Venäjän sisällissodan alkuvaiheessa Samarassa 8. kesäkuuta 1918 perustettu vastavallankumouksellinen hallitus, joka julistautui Venäjän lailliseksi hallitukseksi bolševikkien kansankomissaarien neuvoston sijasta.

Komutšin perustivat sosialistivallankumoukselliset, jotka olivat olleet enemmistönä syksyllä 1917 valitussa ja bolševikkien tammikuussa 1918 hajottamassa perustuslakia säätävässä kansalliskokouksessa. Komitean oli nimensä mukaisesti tarkoitus edustaa perustuslakia säätävää kansalliskokousta kunnes se saataisiin uudelleen koolle. Se perustettiin Samaraan, jonka sosialistivallankumouksellisia tukeva Tšekkoslovakian legioona oli juuri vallannut bolševikeilta. Aluksi komiteassa oli vain viisi jäsentä ja sen ensimmäisenä puheenjohtajana toimi melko tuntematon Vladimir Volski. Komiteaan liittyi kesän ja syksyn aikana lisää edustajia ja syyskuussa 1918 sen jäsenmäärä oli jo 97. Komutš perusti oman kansanarmeijan ja hallitsi muutaman kuukauden ajan laajaa aluetta keskisellä Venäjällä. Laajimillaan sen alaisuudessa olivat koko Samaran ja Ufan kuvernementit sekä suuria osia Saratovin, Simbirskin, Kazanin ja Vjatkan alueista.

Koko Venäjän laillisena hallituksena esiintynyt Komutš julisti uudelleen voimaan bolševikkien kumoamia kansalaisvapauksia ja palautti takavarikoidut maat talonpojille. Se näyttäytyi edistyksellisempänä ja radikaalimpana kuin myöhemmät valkoisten hallitukset Venäjällä ja jopa käytti tunnuksenaan punalippua. Vaikka Komutš esiintyi perustuslakia säätävän kansalliskokouksen nimissä, itse kansalliskokousta ei kutsuttu uudelleen koolle eikä sen puhemiehelle Viktor Tšernoville annettu valtaa, vaikka hän saapuikin Samaraan. Menševikkien puoluejohto kieltäytyi antamasta avointa tukea Komutšille, mutta puolueen keskuskomitean jäsen Ivan Maiski liittyi siihen omin lupinensa.

Komutš lähetti edustajia Ufassa syyskuussa 1918 järjestettyyn valtakunnankokoukseen, jossa se yhdisti voimansa kahden valkoisten Siperiaan perustaman väliaikaishallituksen kanssa ja ne perustivat yleisvenäläisen väliaikaisen hallituksen eli niin sanotun Omskin hallituksen. Komutš käytännössä menetti asemansa tälle selvästi konservatiivisemmalle hallitukselle, mitä monet sosialistivallankumouksellisista pitivät puolueen linjan pettämisenä. Komutšin oma armeija oli tuossa vaiheessa jo perääntymässä ja sen pääkaupunki Samara joutui takaisin puna-armeijalle 7. lokakuuta. Valkoisen armeijan komentaja, amiraali Aleksandr Koltšak syrjäytti sekä yleisvenäläisen väliaikaisen hallituksen että Komutšin ja vangitsi niiden johtajat kaapatessaan vallan Omskissa 18. marraskuuta 1918. Komutš lakkautettiin virallisesti 3. joulukuuta. Osa Komutšin johdosta siirtyi sisällissodan myöhemmässä vaiheessa puna-armeijan puolelle, koska he vastustivat Koltšakia ja tämän taustavoimia vielä jyrkemmin kuin bolševismia.

## Lähteet
Hannu Sopanen

**Hannu Sopanen** (15. joulukuuta 1943 Lauritsala – 25. elokuuta 2016) oli monipuolinen imatralainen musiikkimies. Hänen pääsoittimensa oli trumpetti, jonka soittoa hän opiskeli Sibelius-Akatemiassa valmistuen sieltä 1967. Trumpettiopinnot hän oli aloittanut Lappeenrannan työväen soittokunnassa Arvo Vehviläisen johdolla. Hän toimi myös kanteleensoittajana, kapellimestarina, soitonopettajana, säveltäjänä ja sovittajana. Hänelle oli myönnetty ansioistaan muun muassa director musices -arvonimi.

Sopanen oli Imatra Big Bandin, Imatra Big Band -festivaalin ja Imatran Big Band -kurssin perustajajäsen. Hän toimi pitkään Imatra Big Bandin kapellimestarina ja trumpettisolistina. Imatra Big Band -festivaalin ohjelmapäällikkönä hän toimi 1983–1998 ja Big Band -kesäkurssin taiteellisena johtajana ja opettajana lukuisina vuosina.

Työurallaan Hannu Sopanen toimi muun muassa Kuopion kaupunginorkesterin ykköstrumpetistina (1967–1974), Imatran seurakunnan orkesterin johtajana (1974–1984) ja Imatran kaupungin musiikinjohtajana (1984–1999).   Osa Sopasen oppilaista jatkoi opintojaan ammattimuusikoiksi. Hannu Sopasen oppilaita on ollut muun muassa Mikko Pettinen.

## Lähteet
Läikkyy

**Läikkyy** on rap-artistin ja videobloggaajan Arttu Lindemanin ensimmäinen levy-yhtiön kautta julkaistu kappale. Se julkaistiin 20. kesäkuuta 2016. Aiemmin hän on tehnyt omakustanteita. Kappaletta on syytetty Diplon ”Earthquake” -kappaleen kopioksi, Lindeman kielsi asian.

Lindeman on sanonut kappaleen kertovan hänen ja hänen parhaan kaverinsa Jaakko Parkkalin "baarielämästä”. ”Läikkyy” oli viikot 27–29 Suomen virallisella singlelistalla sijalla yksi.

Kappaleen videossa esiintyy Arttu Lindemanin lisäksi myös Jaakko Parkkali. Laulussa laulaa myös Tiina Vainikainen, joka on kappaleen säveltäjä ja sanoittaja yhdessä Arttu Lindemanin, Henri Lanzin, Kalle Mäkipellon, Olli-Matti Kalliosaaren ja Simo Pirhosen kanssa. Kappaleen ovat tuottaneet MGI ja Kashwell.

## Lähteet
Tumma-ampiaishaukka

**Tumma-ampiaishaukka** (*Henicopernis infuscatus*) on haukkojen heimoon kuuluva lintu. Sen levinneisyysaluetta on Uusi-Britannia (mukaan lukien Lolobau) Papua-Uusi-Guineassa.

Linnusta on vain 30 tuoretta havaintoja, jotka ovat yksittäisiä lintuja tai pareja. Koska tumma-ampiaishaukka on suuri petolintu, sen tiheyden oletetaan olevan harva, ja se lienee harvinaisempi kuin Uudessa-Guineassa allopatrinen ampiaishaukka. Se on kuitenkin huomiota herättämätön metsälintu ja voi siten olla levinnyt laajalle, ja sen määrä voi olla arvioitua suurempi. Sen populaatio on kuitenkin pienenemässä. Yleensä tumma-ampiaishaukka havaitaan lentämässä metsien yllä enintään 1&nbsp;300 metrin korkeudessa. Sitä on havaittu harvoin hakatuista tai muuten tuhoutuneista metsistä, mutta sen elinaluevaatimuksia tunnetaan hyvin heikosti. Tumma-ampiaishaukan ravinto ja saalistustapa saattaa olla samantapainen kuin ampiaishaukalla, joka saalistaa puiden latvustossa tai sen yläpuolella niveljalkaisia, liskoja, lintuja ja linnunmunia.

## Ulkonäkö
Tumma-ampiaishaukka on 50 senttimetriä pitkä, suurikokoinen. Se on melkein musta, mutta lento- ja pyrstösulissa on runsaasti selvästi havaittavia valkoisia juovia. Yleensä se nähdään lennossa, niin että pyrstö ja pitkät siivet ja lentosulat ja leveät siivenkärjet erottuvat. Saman näköinen laji *Aviceda subcristata* on pienempi ja paljon vaaleampi.

## Lähteet
Jari Peltonen

**Jari Peltonen** (s. 24. tammikuuta 1961) on suomalainen sarjakuvapiirtäjä. 

Peltosen sarjakuvia ovat muun muassa sarjakuvadekkari *Kylmälän murhat: Sokea hieroja* (Otava 2016), nuoruusmuistelo *Fadang: viattomuuden aika* (Arktinen Banaani 2012), Etelä-Ranskaan sijoittuvat ravintola-aiheiset *La Table - Ruokia Provencesta*  (Otava 2009, yhdessä Michelin-kokki Markus Aremon kanssa) ja *La Table* (Arktinen Banaani 2011) sekä *[[Journalisti (lehti)|Journalisti]]*-lehdessä ilmestyvä *Yleisönosasto*.

Peltonen työskenteli aiemmin mainostoimisto SEKissä ja toimi siellä 15 vuotta Nokian matkapuhelinmainonnan luovana johtajana.

## Teokset
**La Table - Ruokia Provencesta.* Otava 2009. 
**La Table - Sarjakuvia.* Arktinen Banaani 2011. 
**Fadang.* Arktinen Banaani 2012. 
**Kylmälän murhat - Sokea hieroja.* Otava 2016. 
**Kylmälän murhat 2 - Kyläkauppias katoaa.* Otava 2018.

## Lähteet

## Aiheesta muualla
*Peltosen haastattelu ''Seura''-lehdessä 2018
Betty Blue

**Betty Blue** (*37°2 le matin*) on Jean-Jacques Beineixin käsikirjoittama ja ohjaama ranskalainen romanttinen draamaelokuva vuodelta 1986. Kirjailija Philippe Djianin romaaniin *37°2 le matin* (1985, suom. *Betty Blue*, Kirjayhtymä 1988) perustuva elokuva kertoo taiteilija-kirjailijamiehen (Jean-Hugues Anglade) ja hillittömän eroottisen nuoren naisen (Béatrice Dalle) hullusta suhteesta.

Elokuva tuotiin ensi-iltaan alun perin 121-minuuttisena, mutta vuonna 2004 julkaistiin yli kolmituntinen ohjaajan versio ().

## Arvioita
*[[Video-opas|Video-oppaassa]]* vuodelta 1994 Asko Alanen luonnehtii *Betty Blueta* häikäisevin värein sommitelluksi hullun rakkauden ja sarjakuvaestetiikan ylistykseksi. Hän antaa sille neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
*
*
Delfins

**Delfins** voi tarkoittaa seuraavia:

* Suomen Delfins, lapsena seksuaalisesti hyväksikäytettyjen aikuisten yhdistys
* Delfins, portugalilainen pop- ja rock-yhtye
Hopeatie

**Hopeatie** oli muinainen kauppareitti, joka kulki Mesopotamiasta Volgan keskivaiheilla sijainneen Bulgarin kauppakeskuksen kautta aina Vienan Karjalassa sijainneeseen Bjarmiaan. 

Tärkein kauppatuote olivat pohjoisen turkikset ja maksuna käytettiin hopeaa. Hopeaa saatiin arabien kaivoksilta nykyisen Tashkentin alueelta, jossa hopeasta oli rikkaita malmiesiintymiä aivan maan pinnassa. Samaa kauppareittiä kulkeutuivat pohjoiseen myös muinaisen Babylonian tarinat ja viisaudet jo ennen kristinuskon tuloa. Idästä suomen kieleen tulleen sanan jumala, on päätelty kulkeutuneen juuri tätä hopeatietä pitkin ja juontuvan muinaisesta perialaisesta sanasta Yima ja edelleen bjarmien sanasta Jomali.

Viikingit tekivät Kalevalan Sammon ryöstöä muistuttavia ryöstöretkiä Bjarmiaan. Niistä on säilynyt Ottar Haalogalantilainensen muinaisenglantia oleva matkakertomus, joka on Paulus Orosiusksen maailmanhistorian käännöksen liitteenä.

## Katso myös
* Viikinkien idäntie

## Lähteet
* 

### Viitteet

## Kirjallisuutta
*
Flamingo Kid – hellekesä

**Flamingo Kid – hellekesä** (*The Flamingo Kid*) on Garry Marshallin ohjaama yhdysvaltalainen komediaelokuva vuodelta 1984. Garry Marshall teki myös käsikirjoituksen yhdessä Neal Marshallin kanssa. Elokuvan nimiosaa näyttelee Matt Dillon.

Elokuvassa brooklyniläinen nuori mies saa kesällä 1963 paikan Long Islandilla sijaitsevan hienon rantahotellin apupoikana. Töiden ohella hän pääsee mukaan hienostopiireihin ja kokee myös romanssinpoikasen.

## Arvioita
*[[The New York Times]]in* kriitikot valitsivat *Flamingo Kidin* vuonna 2004 yhdeksi kaikkien aikojen tuhannesta parhaasta elokuvasta maailmassa. *Helsingin Sanomien* Helena Yläsen mielestä pienimuotoinen ja vanhanaikainen varttumistarina tarjoaa huolella laadittuja ihmiskuvia ja tarkkanäköistä tapainkuvausta. *[[Video-opas|Video-oppaassa]]* vuodelta 1994 Asko Alanen kutsuu elokuvaa ”hassuksi ja helposti haihtuvaksi elämykseksi” ja antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
*